Priloga 6: Vsebina vloge in zahtevkov

**A. Vloga iz 39. člena te uredbe vsebuje:**

1. prijavni obrazec:

a) osnovne podatke o upravičencih,

b) naziv operacije,

c) opis operacije in načrtovane aktivnosti,

č) območje (lokacija izvajanja operacije),

d) cilje in kazalnike, ki jim sledi operacija,

e) dinamiko izvajanja in črpanja finančnih sredstev načrtovane operacije,

f) finančni načrt oziroma zaprto finančno konstrukcijo;

2. priloge:

a) dokazila o že prejetih javnih sredstvih,

b) dokazilo o registraciji upravičenca,

c) izjavo o velikosti in povezanosti podjetja,

č) dokazila o finančnem pokritju operacije, če znesek za posameznega upravičenca presega 20.000 eurov zaprošenih sredstev,

d) dokazila o lastništvu,

e) upravna dovoljenja (smiselno glede na naložbo),

f) projektno dokumentacijo in projektantski predračun (smiselno glede na naložbo),

g) tri primerljive ponudbe s pisno utemeljitvijo izbire najugodnejše,

h) poslovni načrt (za naložbe),

i) druga potrdila (smiselno glede na vrsto operacije),

j) izjavo glede pridobitve podatkov iz uradnih evidenc,

k) druge izjave (smiselno glede na vrsto operacije),

l) izjavo, da upravičenec ni storil goljufije v okviru Evropskega sklada za pomorstvo, ribištvo in akvakulturo, ter

m) druga dokazila, ki niso obvezna, vendar upravičenci menijo, da bi z njimi lahko prispevali k pozitivni odločitvi pri izboru operacij.

**B. Zahtevek iz 38. člena te uredbe vsebuje:**

1. osnovne podatke o upravičencu,
2. poročilo o doseženih mejnikih, opredeljenih v Prilogi 5 te uredbe.

**C. Zahtevek iz 33. in 40. člena te uredbe vsebuje:**

a) osnovne podatke o upravičencih,

b) podatke o doseženih ciljih in kazalnikih operacije,

c) kopije računov, elektronskih računov oziroma elektronske račune, če se ne uporabljajo poenostavljeni stroški obračunavanja,

č) kopije dokazil o plačilih,

d) poročilo o opravljenem delu,

e) fotografije stanja na terenu pred gradnjo, med samimi fazami in po dokončanju gradnje,

f) kopije vseh veljavnih pogodb in aneksov k pogodbam, ki se nanašajo na uveljavljene stroške,

g) gradbeni dnevnik, projektno dokumentacijo izvedenih del (PID) in knjigo obračunskih izmer v skladu s pravilnikom, ki ureja vsebino in način vodenja evidence izvajanja del na gradbišču; predložijo se na zahtevo agencije,

h) pri gradbenih delih kopijo končnega stanja v skladu s posebnimi gradbenimi uzancami 2020, ki jo potrdijo pooblaščeni nadzornik, izvajalec in investitor, oziroma natančno specifikacijo po vrstah gradbenih del, po cenah na enoto in porabljenih količinah,

i) v primeru postopka javnega naročanja vse dokumente v zvezi z oddajo javnega naročila in njegovo izvedbo ter

j) pri uveljavljanju prispevka v naravi ustrezna dokazila o izvedbi in vrednosti stroška.